cyanic-selkie/wikianc huggingface dataset:
Στάδιο Πρίγκιπα Μουλάι Αμπνταλά
Το Στάδιο Πρίγκιπα Μουλάι Αμπνταλά (المجمع الرياضي الأمير مولاي عبد الله) είναι ένα στάδιο πολλαπλών χρήσεων που βρίσκεται στο Ραμπάτ του Μαρόκου. Το στάδιο αυτό πήρε το όνομά του από τον Πρίγκιπα Μουλέι Αμπντέλα του Μαρόκου. Εγκαινιάστηκε το 1983 και λόγω του θανάτου του Πρίγκιπα την ίδια χρονιά, το στάδιο πήρε αυτήν την ονομασία, που παραμένει μέχρι και σήμερα. Είναι η έδρα του συλλόγου ΦΑΡ Ραμπάτ, καθώς και της Εθνικής ποδοσφαιρικής ομάδας ανδρών του Μαρόκου. Χρησιμοποιείται συχνά για ποδοσφαιρικούς αγώνες, καθώς και για διοργανώσεις στίβου. Είναι το στάδιο που διοργανώνει το Διεθνές Μίτινγκ Στίβου του Ραμπάτ Μοχάμεντ ο 6ος από το 2008, και από το 2016, αυτό το μίτινγκ είναι ένα από τα μίτινγκ της σειράς IAAF Diamond League. Θα διοργάνωνε το Κύπελλο Εθνών Αφρικής 2015, μέχρι που το Μαρόκο αποσύρθηκε από την υποψηφιότητα της διοργάνωσης. Θα διοργανώσει τα αγωνίσματα στίβου και τις τελετές έναρξης-λήξης στους Αφρικανικούς Αγώνες 2019.
Εξωτερικοί σύνδεσμοι
Κατηγορία:Στάδια ποδοσφαίρου στο Μαρόκο
Φεβζί Τσακμάκ
Ο Φεβζί Τσακμάκ (12 Ιανουαρίου 1876 - 10 Απριλίου 1950) ήταν τούρκος στρατιωτικός και πολιτικός. Διετέλεσε Στρατάρχης του Τουρκικού Στρατού, Υπουργός Πολέμου της Οθωμανικής Αυτοκρατορίας και υπουργός της κεμαλικής κυβέρνησης της Άγκυρας.
Από τις 24 Ιανουαρίου του 1921 ως τις 9 Ιουλίου του 1922 διετέλεσε Πρωθυπουργός στην Κυβέρνηση της Μεγάλης Εθνοσυνέλευσης της νεοσύστατης Τουρκικής Δημοκρατίας, άμεσος διάδοχος του Μουσταφά Κεμάλ και πρώτος  αρχηγός των Ενόπλων Δυνάμεων της χώρας από το 1923 ως το 1944 όταν και αποστρατεύτηκε.
Ο Φεβζί Τσακμάκ γεννήθηκε το 1876 στην Κωνσταντινούπολη. Αποφοίτησε από τη Στρατιωτική Ακαδημία της Πόλης το 1898 και ακολούθησε στρατιωτική καριέρα στον Οθωμανικό στρατό. Πολέμησε στους Βαλκανικούς Πολέμους, στον Α΄ Παγκόσμιο Πόλεμο και στον Ελληνοτουρκικό Πόλεμο 1919-1922. Μετά τη νικηφόρα Μάχη του Σαγγαρίου κατά του ελληνικού στρατού (1921), ο Φεβζί Τσακμάκ προήχθη στο βαθμό του Στρατάρχη. Είχε προηγουμένως (πριν τη μάχη) παραιτηθεί από Υπουργός Πολέμου (5 Αυγούστου 1921).
Παραπομπές
Κατηγορία:Οθωμανοί στρατιωτικοί Κατηγορία:Τούρκοι στρατιωτικοί Κατηγορία:Τούρκοι πολιτικοί Κατηγορία:Πρωθυπουργοί της Τουρκίας Κατηγορία:Υπουργοί της Τουρκίας Κατηγορία:Στρατιωτικοί της Μικρασιατικής εκστρατείας
Καλιμπισί
Η Καλιμπισί (αγγλικά: Calbishie) είναι ένα χωριό της Δομινίκας. Βρίσκεται στον Άγιο Ανδρέα και έχει πληθυσμό 894 κατοίκων (2012).
Γεωγραφία
Η Καλιμπισί βρίσκεται βορειοανατολικά της Δομινίκας και βόρεια του Αγίου Ανδρέα. Βρίσκεται ανατολικά του Χάμπστεντ και πολύ κοντά στην Τιμπώ
Εξωτερικοί σύνδεσμοι
Καλιμπισί Καλιμπισί
Ευρωπαϊκό Πρόγραμμα για την Εκπαίδευση στην Παρεμβατική Επιδημιολογία
Το Ευρωπαϊκό Πρόγραμμα για την Εκπαίδευση στην Παρεμβατική Επιδημιολογία (αγγλικά: European Programme for Intervention Epidemiology Training, ΕΡΙΕΤ) είναι πρόγραμμα που παρέχει εκπαίδευση και πρακτική στην παρεμβατική επιδημιολογία σε εθνικά κέντρα επιτήρησης και ελέγχου μεταδοτικών νοσημάτων στην Ευρωπαϊκή Ένωση. Το πρόγραμμα απευθύνεται σε ιατρούς, νοσηλευτές, μικροβιολόγους και, γενικά, σε επαγγελματίες υγείας με ενδιαφέρον στη Δημόσια Υγεία και την Επιδημολογία. Χρηματοδοτείται από το Ευρωπαϊκό Κέντρο Πρόληψης και Ελέγχου Νοσημάτων.
Εξωτερικοί αύνδεσμοι
Κατηγορία:Επιδημιολογία
Μιχαήλ Κάβας
Η καταγωγή του ήταν από το Άργος. Φυλακίστηκε από τους Τούρκους στην Τριπολιτσά. Μετά την άλωση της πόλης εκπλήρωσε το χρέος του έναντι της πατρίδας ως ιατρός.
Αργότερα έγινε πληρεξούσιος στην Β΄ Εθνοσυνέλευση Άστρους και βουλευτής.
Πηγές
Κατηγορία:Έλληνες ιατροί του 19ου αιώνα Κατηγορία:Βουλευτές Αργολίδος Κατηγορία:Έλληνες πληρεξούσιοι
Άελλα
Στην ελληνική μυθολογία η Άελλα ήταν μία από τις Αμαζόνες, κόρη του θεού του πολέμου Άρη και της θεάς Αρμονίας. Η Άελλα ήταν η γρηγορότερη από όλες τις Αμαζόνες και προσωποποιούσε την ανεμοθύελλα. Κατά τον μύθο, η Άελλα πολέμησε σκληρά τον Ηρακλή όταν αυτός πήγε να πάρει τη ζώνη της Ιππολύτης, σκοτώθηκε όμως τελικά από τον ήρωα.
Η Άελλα δεν πρέπει να συγχέεται με την Αελλώ, μία από τις 5 Άρπυιες.
Πηγή
Κατηγορία:Αμαζόνες
(55637) 2002 UX25
To (55637) 2002 UX25 είναι ένα μεγάλο αντικείμενο της ζώνης του Κάιπερ, με διάμετρο 680 με 650 χιλιόμετρα. Ανακαλύφθηκε τις 30 Οκτωβρίου 2002. Έχει ένα δορυφόρο.
Φυσικά χαρακτηριστικά
Είναι ένα κόκκινο αντικείμενο, αντίθετα με το 2002 TX300, με το οποίο έχουν παρόμοιες τροχιές και ίδιο μέγεθος (περίπου 680 χιλιόμετρα), το οποίο έχει ουδέτερο χρώμα. Περιστρέφεται σε περίπου 14.38 ή 16,78 ανάλογα με την μορφή της καμπύλης φωτός. Το ίδιο το 2002 UX25, χωρίς να υπολογίζεται και ο δορυφόρος, έχει διάμετρο 665 ± 29 χιλιόμετρα. Εκτίμησεις με βάση παρατηρήσεις το 2007 από το διαστημικό τηλεσκόπιο Σπίτζερ έκαναν λόγο για διάμετρο 681 ± 115 χιλιόμετρα. Ανάλογα με τη λευκαύγεια του δορυφόρου, η διάμετρος του κύριου αντικειμένου ποικίλει από 665 μέχρι 640 χιλιόμετρα. Η ομάδα του Μάικλ Μπράουν υπολόγισε την πυκνότητα του 2002 UX25 περίπου 0.82 ± 0.11, γεγονός που το καθιστά το μεγαλύτερο στερεό αντικείμενο του ηλιακού συστήματος με πυκνότητα μικρότερη από αυτή του νερού.
Δορυφόρος
Το 2002 UX25 έχει ένα δορυφόρο, που ανακαλύφθηκε στις 22 Φεβρουαρίου του 2007, με διάμετρο περίπου 210 ± 30 χιλιόμετρα (διαφορά λαμπρότητας 2,5), εάν έχει την ίδια λευκαύγεια με το 2002 UX25. Περιφέρεται σε απόσταση 4770 χιλιομέτρων, με εκκεντρότητα 0,18, σε 8,3 ημέρες.
Παραπομπές
Κατηγορία:Μεταποσειδώνια αντικείμενα Κατηγορία:Υποψήφιοι πλανήτες νάνοι
Χαβιέρ Χιμένες
Ο Χαβιέρ Χιμένες (Javier Jimenez, γεννημένος στις 16 Νοεμβρίου του 1989) είναι Κουβανός πετοσφαιριστής που αγωνίζεται στη θέση του ακραίου.
Καριέρα
Σε συλλογικό επίπεδο ξεκίνησε την καριέρα του στην Ματάνζας της Κούβας. Τον Δεκέμβριο του 2014 πήρε μεταγγραφή για την ομάδα του Π.Α.Ο.Κ. και αποτέλεσε έναν από τους παίκτες κλειδιά για τις επιτυχίες του συλλόγου, συμβάλλοντας τα μέγιστα στην κατάκτηση του νταμπλ του 2015, καθώς και του πρωταθλήματος του 2016. Το 2016, αγωνίστηκε στην Ιταλική Μολφέττα και το 2017 στο πρωτάθήμα της Αργεντινής με την Όμπρας. Τον Ιούνιο του 2018 επέστρεψε στον Π.Α.Ο.Κ. για δεύτερη φορά.
Διεθνείς συμμετοχές
Ο Χαβιέρ Χιμένες αγωνίζεται με την εθνική ομάδα πετοσφαίρισης της Κούβας από το 2014.
Πηγές
Κατηγορία:Κουβανοί πετοσφαιριστές Κατηγορία:Πετοσφαιριστές ΠΑΟΚ
Νεβένα Κόκανοβα
Η Νεβένα Κόκανοβα (βουλγαρικά: Невена Коканова, 12 Δεκεμβρίου 1938 - 3 Ιουνίου 2000) ήταν Βουλγάρα ηθοποιός, κυρίως του κινηματογράφου. Είναι γνωστή ως «Η πρώτη κυρία του Βουλγαρικού Κινηματογράφου». Η Κόκανοβα είχε αριστοκρατική καταγωγή από τη μητέρα της, η οποία γεννήθηκε στην Αυστρία, ενώ ο πατέρας της υπήρξε πολιτικός κρατούμενος. Η ίδια γεννημένη στη Ντούπνιτσα, ξεκίνησε την καριέρα της από την ηλικία των 18 στο Θέατρο Γιάμπολ, στο Γιάμπολ, ενώ έκανε τον πιο γνωστό κινηματογραφικό της ρόλο της, ως Λίσα, στην ταινία Ο κλέφτης των ροδάκινων, στο 1964. Το 1975, υπήρξε μέλος της κριτικής επιτροπής του 9ου Φεστιβάλ Κινηματογράφου Μόσχας. Επίσης, το 1980, σκηνοθέτησε μαζί με τον Λιούμπομιρ Σαρλάτζιενφ, την ταινία Τρία Θανάσιμα Αμαρτήματα.Ο σκηνοθέτης Λιουμπομίρ Σάρλαντζιεβ ήταν και ο σύζυγός της. Αυτή ήταν αναγκασμένη να τελειώσει αυτή την ταινία σαν σκηνοθέτης και ηθοποιός, λόγω του θανάτου του άντρα της.
Ιωάννης Παπαλεξόπουλος
Ο Ιωάννης Παπαλεξόπουλος ήταν αγωνιστής της Ελληνικής Επανάστασης του 1821.
Πηγές
Κατηγορία:Αγωνιστές του 1821
Νεοχώρι Ξηροχωρίου Ηλείας
Το Νεοχώρι Ξηροχωρίου είναι πεδινό χωριό της Ηλείας στην Περιφερειακή Ενότητα Ηλείας οποίος βρίσκεται ανατολικά της λίμνης Καϊάφα σε απόσταση 4 χλμ. ΒΔ. από τη Ζαχάρω και 29 χλμ. ΝΑ. από τον Πύργο. Είναι κτισμένος ανάμεσα στο Κάτω Ξηροχώρι (ΝΑ.) και την Παναγιά (ΒΔ.). Ως ξεχωριστός οικισμός αναφέρεται επίσημα για πρώτη φορά επίσημα το 1951 να απογράφεται στην τότε κοινότητα Ξηροχωρίου. Σύμφωνα με το Σχέδιο Καλλικράτης μαζί με το Ξηροχώρι, Μάραθο, Παναγιά και Κοτρώνι αποτελούν την τοπική κοινότητα Ξηροχωρίου που υπάγεται στη δημοτική ενότητα Ζαχάρως του Δήμου Ζαχάρως και σύμφωνα με την απογραφή 2011 έχει πληθυσμό 111 κατοίκους.
Σημείωση
Στο δήμο Ζαχάρως υπάρχει ο συνώνυμος οικισμός Νεοχώρι Νεοχωρίου
Παραπομπές
Κατηγορία:Χωριά του νομού Ηλείας Κατηγορία:Δήμος Ζαχάρως
Ροβέρτος Α΄ του Τρουά
Ο Ροβέρτος Α', γαλλ.: Robert I, (απεβ. τον Οκτώβριο του 886), που ονομαζόταν που φέρει τη φαρέτρα (porte-carquois), ήταν κόμης του Τρουά. Ήταν γιος του Εύδη Α΄ κόμη του Τρουά, και της Βανδιλμόδης (Wandilmodis).
Βιογραφία
Ως κοσμικός ηγούμενος του Σαιν-Λουπ (Saint-Loup), αναφέρεται για πρώτη φορά στις 25 Οκτωβρίου 874, όταν εμφανίστηκε σε ένα καταστατικό του Καρόλου Β΄ του Φαλακρού παραχωρώντας το Σαούρς (Chaource) και το Τονέρ (Tonnerre) στο αβαείο. Διαδέχθηκε τον αδελφό του Εύδη Β΄ μεταξύ 876 και 880. Σκοτώθηκε σε μάχη κατά των Βίκινγκς στα ανατολικά του Παρισιού και τον διαδέχθηκε ο ανιψιός του Aνταλέλμ.
Οικογένεια
Ήταν νυμφευμένος με τη Γκιζέλα των Καρολιδών (απεβ. μεταξύ 879 και 884), κόρη του Λουδοβίκου Β΄ του Τραυλού, βασιλιά της Δυτικής Φραγκίας, και της Ανσγάρδης. Δεν απέκτησε απογόνους.
Peugeot 206
Το Peugeot 206 είναι supermini αυτοκίνητο πόλης της κατηγορίας B, που παρήχθη από τη γαλλική αυτοκινητοβιομηχανία Peugeot, από τον Μάιο του 1998 έως τον Δεκέμβριο του 2012 στη Γαλλία, ενώ η παραγωγή του συνεχίστηκε για λίγα χρόνια ακόμα σε κάποιες χώρες άλλων ηπείρων και εξακολουθεί να παράγεται μέχρι σήμερα στο Ιράν. Αντικατέστησε το Peugeot 205 και αντικαταστάθηκε τον Απρίλιο του 2006 από το Peugeot 207.
Εξακολουθεί να κατέχει τον τίτλο του δημοφιλέστερου μοντέλου της Peugeot όλων των εποχών, καθώς μέχρι τον Δεκέμβριο του 2012 που έληξε η γαλλική παραγωγή του είχαν πουληθεί 8.358.217 αντίτυπα σειράς 206 διεθνώς, ενώ η συνολική παραγωγή του παγκοσμίως έφτασε τα 10 εκατομμύρια αντίτυπα το 2017.
Εκδοχές αμαξώματος
Το Peugeot 206 εξελίχθηκε υπό τον κωδικό «πρότζεκτ T1», ως ο διάδοχος του επίσης δημοφιλέστατου Peugeot 205. Για πρώτη φορά κυκλοφόρησε στην αγορά τον Σεπτέμβριο του 1998, για τη σεζόν (model year) του 1999, σε εκδοχές 3-πορτο και 5-πορτο hatchback, ενώ τον Σεπτέμβριο του 2000 προστέθηκε μια 2-πορτη εκδοχή coupé cabriolet, γνωστή ως 206 CC. Επίσης, τον Σεπτέμβριο του 2001 εισήχθη ένα 5-πορτο station wagon, γνωστό ως 206 SW, και τελικώς τον Σεπτέμβριο του 2005 και μια 4-πορτη σεντάν εκδοχή (γνωστή ως 206 SD), η οποία όμως δεν κυκλοφόρησε ποτέ στη Δυτική και στη Νότια Ευρώπη.
Εκδοχή στην Κίνα
thumb|left|Citroën C2 κινεζικής κατασκευής, στη [[Σαγκάη, Κίνα.]]
Τον Οκτώβριο του 2006, μπήκε στην παραγωγή και παρουσιάστηκε στην κινέζικη αγορά τον επόμενο μήνα ένα μοντέλο με βάση το Peugeot 206, παραγωγής και διαθεσιμότητας αποκλειστικά στην Κίνα, υπό την ονομασία Citroën C2, ως προϊόν της κοινοπραξίας Dongfeng Peugeot-Citroën Automobile. Μάλιστα δεν βασίστηκε τεχνολογικά στο Citroën C2 ευρωπαϊκής παραγωγής, αλλά στο 206.
Εδώ να σημειωθεί ότι από το 1994 οι ξένες αυτοκινητοβιομηχανίες εξαναγκάζονταν, λόγω της κινεζικής νομοθεσίας, να δημιουργήσουν μια κοινή επιχείρηση / κοινοπραξία (50:50) με μια κινεζική εταιρεία προκειμένου να παράγουν αυτοκίνητα επί κινεζικού εδάφους, γλιτώνοντας έτσι τους φόρους εισαγωγής. Το κέρδος της Κίνας από αυτή τη κίνηση ήταν ότι οι τοπικές αυτοκινητοβιομηχανίες απέκτησαν τεχνολογική και επιχειρησιακή τεχνογνωσία στη παραγωγή αυτοκινήτων.
Από την 1η Ιανουαρίου 2022, ωστόσο, τα πράγματα άλλαξαν, με την Κίνα να επιτρέπει σε όλες τις ξένες αυτοκινητοβιομηχανίες να κατασκευάζουν, αν θέλουν, αυτοκίνητα στη Κίνα αποκλειστικά μόνες τους.
Ανανέωση του 2008
thumb|left|Peugeot 207 Compact Sedan του 2009.
Μια ανανεωμένη εκδοχή του Peugeot 206 παρουσιάστηκε αρχικά στη Λατινική Αμερική τον Σεπτέμβριο του 2008, και στην Κίνα τον Νοέμβριο του 2008, σε εκδοχές hatchback, sedan και station wagon, που όλες ονομάζονταν πλέον 207 Compact στη Λατινική Αμερική, και 207 σκέτο στην Κίνα. Η νέα αυτή εκδοχή παρουσιάστηκε τελικώς στην Ευρώπη τον Φεβρουάριο του 2009, αποκλειστικά σε hatchback αμάξωμα, και υπό την ονομασία Peugeot 206+.
Φράνσις Άμπινγκτον
Η Φράνσις «Φάνι» Άμπινγκτον (Frances "Fanny" Abington 1737 - 4 Μαρτίου 1815) ήταν Αγγλίδα ηθοποιός που ήταν επίσης γνωστή για την επιρροή της στη μόδα. Ο συγγραφέας και πολιτικός Όρας Γουόλπολ την περιέγραψε ως μία από τις καλύτερες ηθοποιούς της εποχής τους, ενώ ο Ρίτσαρντ Μπρίνσλεϊ Σέρινταν λέγεται ότι έγραψε τον ρόλο της Λαίδης Τίζλ στο Σχολείο του σκανδάλου για να τον ερμηνεύσει εκείνη.
Peugeot 206
Αντικατάσταση
thumb|left|Peugeot 206+ στο [[Ντίσελντορφ, Γερμανία.]] thumb|left|Το πίσω μέρος του προηγούμενου μοντέλου.
Φράνσις Άμπινγκτον
Πρώτα χρόνια
Γεννήθηκε ως Φράνσις Μπάρτον ή Φράνσις «Φάνι» Μπάρτον, κόρη ενός στρατιώτη. Ξεκίνησε την καριέρα της ως κορίτσι των λουλουδιών και τραγουδίστρια του δρόμου. Φημολογείται επίσης ότι απήγγειλε Σαίξπηρ σε ταβέρνες σε ηλικία 12 ετών, ενώ παράλληλα υπήρξε πόρνη για μικρό χρονικό διάστημα για να βοηθήσει την οικογένειά της με οικονομικά προβλήματα. Αργότερα, έγινε υπηρέτρια ενός Γάλλου πιλοποιού. Κατά τη διάρκεια αυτής της περιόδου, διδάχθηκε θέματα ενδυματολογίας και έμαθε γαλλικά. Το πρώτο της παρατσούκλι, Nosegay Fan, προήλθε από την εποχή που ήταν κορίτσι των λουλουδιών.
Μπενέτιτσε
Το Benetice είναι ένα μικρό χωριό κοντά στην πόλη Světlá nad Sázavou στην Τσεχία.
Φράνσις Άμπινγκτον
Σταδιοδρομία
Η πρώτη της εμφάνιση στη σκηνή έγινε στο Χέιμαρκετ το 1755 ως Μιράντα στο έργο της κυρίας Σεντλίβρ, Busybody. Αναδείχθηκε πρωταγωνίστρια τον Οκτώβριο του 1756, όταν πήρε τον ρόλο της Λαίδης Πλιάντ στην παράσταση The Double Dealer στο Ντράρι Λέιν. Στο καστ του έργου συμμετείχαν επίσης οι σταρ Χάνα Πρίτσαρντ και Κίτι Κλάιβ. Εμφανίστηκε επίσης στην Ιρλανδία, όπου η Λαίδη Τάουνλι (στο The Provoked Husband των Βάνμπρο και Κίμπερ) σημείωσε επιτυχία. Ο Ντέιβιντ Γκάρικ την έπεισε να επιστρέψει στο Ντράρι Λέιν και εργάστηκαν μαζί εκεί μέχρι τη συνταξιοδότησή του το 1776.
Μπενέτιτσε
Στην περιοχή υπήρχε εργοστάσιο επεξεργασίας γυαλιού. Παρά το γεγονός ότι πλέον δεν υπάρχει, μερικά τοπικά ονόματα περιοχών προέρχονται από τα μέρη του εργοστασίου γυαλιού, όπως οι ονομασίες Na sušírnách και Sklárenský rybník. Στο Benetice υπάρχει κατασκήνωση αναψυχής, το οποίο χρησιμοποιήθηκε ως στρατόπεδο Πιονιέρων και χρησιμοποιήθηκε για τους νέους από την Ουγγαρία, την Πολωνία και τη Γερμανία.
Φράνσις Άμπινγκτον
Σταδιοδρομία
Από το 1759 και μετά εμφανίζεται στις εφημερίδες ως «κυρία Άμπινγκτον», μετά τον γάμο της με τον δάσκαλό της στη μουσική, τον τρομπετίστα Τζέιμς Άμπινγκτον. Χώρισαν λίγο μετά τον γάμο τους, καθώς δεν μπορούσε να αντεπεξέλθει στη δημοτικότητά της. Ζούσαν χωριστά, με τη Φάνι να πληρώνει στον Τζέιμς ένα μικρό ετήσιο επίδομα για να μένει μακριά της. Στη συνέχεια είχε σχέσεις με έναν Ιρλανδό βουλευτή, τον Νίνταμ, ο οποίος της άφησε μια σημαντική περιουσία, και τον Γουίλιαμ Πέτι, 2ο κόμη του Σέλμπουρν. Τα έσοδα από την περιουσία της και το θεατρικό της έργο την έκαναν πλούσια.
Μπενέτιτσε
Από το Benetice μπορεί κανείς να δει το κάστρο Lipnice.
Φράνσις Άμπινγκτον
Σταδιοδρομία
Παρέμεινε στο θέατρο Ντράρι Λέιν για 18 χρόνια και ήταν η πρώτη που έπαιξε περισσότερους από 30 σημαντικούς χαρακτήρες, ιδίως τη Λαίδη Τεάζλ (1777) στο Σχολείο του Σκανδάλου.
Μπενέτιτσε
Εξωτερικοί σύνδεσμοι
Κατηγορία:Πόλεις της Τσεχίας
Peugeot 206
Αντικατάσταση
Αν και ο επίσημος διάδοχος του 206, το Peugeot 207 παρουσιάστηκε τον Απρίλιο του 2006, το 206 συνέχιζε να είναι τόσο δημοφιλές (ενδεικτικώς, το αμέσως προηγούμενο έτος πριν την αντικατάσταση, το 2005, οι πωλήσεις του έφτασαν τα 800.000 αντίτυπα) που αποφασίστηκε η συνέχιση της παραγωγής του, παράλληλα με τον διάδοχό του. Μάλιστα, όπως προαναφέρθηκε, τους τελευταίους μήνες του 2008 έγινε μια έντονη αισθητική ανανέωση στο 206, το οποίο απέκτησε ένα νέο μπροστινό μέρος, παρόμοιο με αυτό του 207, μαζί με νέας σχεδίασης πίσω φώτα και προφυλακτήρα, ενώ έλαβε και κοσμητικές επεμβάσεις στο σαλόνι, με εμφανέστερη το εντελώς καινούριο ταμπλό. Το βελτιωμένο μοντέλο κυκλοφόρησε στην Ευρώπη ως Peugeot 206+ (όπως προαναφέρθηκε) και συνέχισε να διατίθεται για αρκετά χρόνια ακόμα σε πολλές αγορές διεθνώς, αν και στην Ευρώπη τελικώς αποσύρθηκε τον Μάιο του 2013. Ειδικότερα στην Κίνα, ως Peugeot 207 σκέτο, και στη Λατινική Αμερική, ως Peugeot 207 Compact, συνέχισε να διατίθεται μέχρι το 2015 και τον Ιανουάριο του 2017, αντίστοιχα.
Για την ιστορία, ο παράλληλος διάδοχος Peugeot 207 βασίστηκε σε μια επιμηκυμένη εκδοχή της πλατφόρμας του Citroën C3. Ως αποτέλεσμα, αν και τυπικώς συνέχισε να ανήκει στην κατηγορία Β (supermini αυτοκίνητα πόλης), το μήκος του έφτανε τα 4,03 μέτρα και ήταν ένα από τα μεγαλύτερα της κατηγορίας του.
Εξωτερικοί σύνδεσμοι
Κατηγορία:Μοντέλα Peugeot Κατηγορία:Αυτοκίνητα πόλης Κατηγορία:Γαλλικά αυτοκίνητα Κατηγορία:Αυτοκίνητα ράλλυ
Φράνσις Άμπινγκτον
Σταδιοδρομία
δεξιά|μικρογραφία|Η κυρία Άμπινγκτον ως Κυρία Πρου από τον Σερ [[Τζόσουα Ρέινολντς]] Ο πλούτος και η δημοτικότητά της σήμαιναν ότι επηρέαζε τη μόδα. Ο τύπος αναφερόταν στα χτενίσματά της: τα μακριά μαλλιά της στο Σχολείο του Σκανδάλου επαινέθηκαν για το γεγονός ότι επηρέασαν τη μόδα. Η ερμηνεία της ως Κίτι στο High Life Below Stairs την έβαλε στην πρώτη θέση των κωμικών ηθοποιών και έκανε μόδα το σκουφάκι που φορούσε στον ρόλο. Σύντομα αναφερόταν ως το «καπέλο Άμπινγκτον» στη σκηνή και στα καταστήματα καπελών σε όλη την Ιρλανδία και την Αγγλία.
Το 1782 εγκατέλειψε το Ντράρι Λέιν για το Κόβεντ Γκάρντεν. Μετά από απουσία από τη σκηνή από το 1790 έως το 1797, επανεμφανίστηκε, εγκαταλείποντας οριστικά το 1799.
Θάνατος
Η Φράνσις Άμπινγκτον πέθανε στις 4 Μαρτίου 1815 στο σπίτι της στο Παλ Μολ του Λονδίνου. Ενταφιάστηκε στην εκκλησία του Αγίου Ιακώβου στο Πικαντίλι.
Παραπομπές
Κατηγορία:Αγγλίδες ηθοποιοί θεάτρου
Στογιάνκα Μουτάφοβα
Η Στογιάνα-Μαρία Μουτάφοβα (βουλγαρικά: Стояна Мутафова, 2 Φεβρουαρίου 1922 - 2019) ήταν Βουλγάρα ηθοποιός του κινηματογράφου και του θεάτρου. Γεννημένη στη Σόφια, σπούδασε Κλασσική Φιλολογία στο Πανεπιστήμιο της Σόφιας. Αργότερα, σπούδασε υποκριτική στη Βουλγαρία και στην Πράγα. Μεταξύ το 1949 και το 1956, συμμετείχε σε πολλές παραστάσεις του θεάτρου Ιβάν Βαζόφ. Κατόπιν, συνδημιούργησε δικό της θέατρο, το Αλέκο Κονσταντίνοφ, στο οποίο πρωταγωνίστησε σε πολλές παραστάσεις έως και το 1991. Από το 1956 ήδη είχε αρχίσει και την κινηματογραφική της καριέρα, με την ταινία Tochka parva. Μία από τις πιο πρόσφατες ερμηνείες της στο θέατρο, έγινε στο έργο Οι αστροναύτες, μαζί με τον Γκεόργκι Καλογιάντσεφ. Ενώ μία από τις πιο πρόσφατες ερμηνείες της στον κινηματογράφο έγινε στην ταινία Ako nyakoy te obicha, το 2010. Τέλος, από το 2011, συμμετέχει στη κωμική - δραματική τηλεοπτική σειρά Stolichani v poveche.
Παραπομπές
Κατηγορία:Βούλγαροι ηθοποιοί
Αδελφοί Καραμάζοφ
Το Αδελφοί Καραμάζοφ  (ρωσικά: Бра́тья Карама́зовы, Brat'ya Karamazovy) είναι το τελευταίο μυθιστόρημα του Ρώσου συγγραφέα Φιόντορ Ντοστογιέφσκι.
Η συγγραφή του έργου κράτησε δυο χρόνια ( (1879-1880) ενώ παράλληλα δημοσιευόταν σε συνέχειες, στο περιοδικό Русскій Вѣстникъ (« Ρώσος αγγελιοφόρος») από τον Ιανουάριο του 1879 ώς τον Νοέμβριο του 1880.
Διφθοριωδομεθάνιο
Το διφθοριωδομεθάνιο είναι ένα αέριο τριαλομεθάνιο (στις συνηθισμένες συνθήκες, T = 25 °C, 1 atm), καθώς και ένας υδριωδοφθοράνθρκας.
Αδελφοί Καραμάζοφ
Κατηγορία:Μυθιστορήματα του Φιοντόρ Ντοστογιέφσκι Κατηγορία:Μυθιστορήματα που έγιναν ταινίες
Διφθοριωδομεθάνιο
Μοριακή δομή
Η μοριακή δομή του είναι τετραεδρική, με το άτομο του άνθρακα στο κέντρο κσι τα υπόλοιπα στις κορυφές.
Με υποκατάσταση ιωδίου από φθόριο
Με επίδραση τριφθοριούχου υφυδραργύρου (Hg2F2) σε τριιωδομεθάνιο :
Υποκατάσταση από υδροξύλιο
Υδρολύεται με υδροξείδιο του νατρίου προς διφθορομεθανόλη που μετατρέπεται τελικά σε μονοξείδιο του άνθρακα και υδροφθόριο :
Υποκατάσταση από αλκοξύλιο
Με RONa αρχικά προς αλκοξυδιφθορομεθάνιο και στη συνέχεια, με περίσσεια RONa, προς διαλκοξυφθορομεθάνιο και τελικά τριαλκοξυμεθάνιο :
Υποκατάσταση από ακύλιο
Με RCOONa αρχικά προς αλκανικό διφθορομεθυλεστέρα, στη συνέχεια, με περίσσεια RCOONa, προς διαλκανικό φθορομεθυλοδιεστέρα και τελικά προς τριαλκανικό μεθυλοτριεστέρα :
Υποκατάσταση από κυάνιο
Με NaCN αρχικά προς διφθοραιθανονιτρίλιο, στη συνέχεια, με περίσσεια NaCN, προς φθοροπροπανοδινιτρίλιο και τελικά κυανοπροπανοδινιτρίλιο :
Υποκατάσταση από αλκύλιο
Με RNa αρχικά προς (διφθορομεθυλ)αλκάνιο, στη συνέχεια, με περίσσεια RNa, προς διαλκυλοφθορομεθάνιο και τελικά προς τριαλκυλομεθάνιο :
Υποκατάσταση από σουλφαλκύλιο
Με αρχικά RSNa προς (αλκυλοθειο)διφθορομεθάνιο, στη συνέχεια, με περίσσεια RSNa, προς δι(αλκυλοθειο)φθορομεθάνιο και τελικά προς τρι(αλκυλοθειο)μεθάνιο :
Υποκατάσταση από αμινομάδα
Με αμμωνία (NH3) αρχικά προς διφθορομεθαναμίνη, στη συνέχεια, με περίσσεια αμμωνίας, προς φθορομεθανοδιαμίνη και τελικά μεθανοτριαμίνη :
Υποκατάσταση από φωσφύλιο
Με φωσφίνη (PH3) αρχικά προς διφθορομεθανοφωσφαμίνη, στη συνέχεια, με περίσσεια φωσφίνης, προς φθορομεθανοδιφωσφαμίνη και τελικά προς μεθανοτριφωσφαμίνη :
Υποκατάσταση από νιτροομάδα
Με NaNO2 αρχικά προς διφθορονιτρομεθάνιο, στη συνέχεια, με περίσσεια νιτρώδους νατρίου, προς δινιτροφθορομεθάνιο, και τελικά προς τρινιτρομεθάνιο :
Υποκατάσταση από φαινύλιο
Με επίδραση τύπου Friedel-Crafts σε βενζολίου παράγεται αρχικά (διφθορομεθυλο)βενζόλιο, στη συνέχεια, με περίσσεια βενζολίου, προς διφαινυλοφθορομεθάνιο και τελικά προς τριφαινυλομεθάνιο:
Αναγωγή
1. Με LiAlH4, παράγεται μεθάνιο :
2. Με «υδρογόνο εν τω γενάσθαι», δηλαδή μέταλλο + οξύ, παράγεται αρχικά διφθορομεθάνιο, στη συνέχεια φθορομεθάνιο και τελικά μεθάνιο :
Αζέας
Στην ελληνική μυθολογία ο Αζέας (Αζεύς) ήταν γιος του Κλυμένου, βασιλιά του Ορχομενού της Βοιωτίας. Αδελφοί του Αζέα ήταν οι Εργίνος, Στράτιος, Άρρωνας και Πύλεος. Ο Αζεύς, σύμφωνα με τους περισσότερους συγγραφείς, ήταν ο πατέρας του ενός από τους έξι μυθολογικούς Άκτορες. Ο Αζεύς αναφέρεται κυρίως από τον Παυσανία (Θ 37, 1 και 7) και τον Όμηρο στην Ιλιάδα (Β 513).
Πηγές
Αζεας Κατηγορία:Αρχαίοι Βοιωτοί
Διφθοριωδομεθάνιο
Αντιδράσεις προσθήκης
1. Σε αλκένια. Π.χ. με αιθένιο (CH2=CH2) παράγει 1,1-διφθορο-3-ιωδοπροπάνιο:
2. Σε αλκίνια. Π.χ. με αιθίνιο (HC≡CH) παράγει 3,3-διφθορο-1-ιωδοπροπένιο
3. Σε κυκλοαλκάνια που έχουν τριμελή ή τετραμελή δακτύλιο. Π.χ. με κυκλοπροπάνιο παράγει 1,1-διφθορο-4-ιωδοβουτάνιο: 40px|κυκλοπροπάνιο 4. Σε αλκαδιένια. Π.χ. με βουταδιένιο-1,3 παράγει 5,5-διφθορο-1-ιωδοπεντένιο-2.
5. Σε ετεροκυκλικές ενώσεις που έχουν τριμελή ή τετραμελή δακτύλιο. Π.χ. με εποξυαιθάνιο παράγει διφθορο(2-ιωδαιθοξυ)μεθάνιο : 30 px
Παραγωγή και παρεμβολή διφθορομεθυλενίου
Με επίδραση πυκνού διαλύματος υδροξείδιου του καλίου αποσπάται υδροχλώριο παράγοντας διφθορομεθυλένιο :
1. Παρεμβολή στον εαυτό του. Παράγεται 1,1,2,2-τετρααφθοροιωδαιθάνιο:
2. Παρεμβολή και προσθήκη στο αιθένιο. Παράγεται μίγμα από 3,3-διφθοροπροπένιο και διφθοροκυκλοπροπάνιο:
3. Παρεμβολή και προσθήκη στο αιθίνιο. Παράγεται μίγμα από 3,3-διφθοροπροπίνιο και 3,3-διφθοροκυκλοπροπένιο:
4. Παρεμβολή και προσθήκη στο βενζόλιο. Παράγεται μίγμα από (διφθορομεθυλο)βενζόλιο και 7,7-διφθοροκυκλοεπτατριένιο:
5. Παρεμβολή και προσθήκη στη μεθανάλη. Παράγεται μίγμα από διφθοραιθανάλη και 2,2-διφθορεποξυαιθάνιο (2,2-διφθοροξιράνιο):
Παραγωγή και παρεμβολή φθορομεθυλενίου
1. Παρεμβολή στον εαυτό του. Παράγεται 1,1,2-τριφθορο-1-ιωδαιθάνιο:
2. Παρεμβολή και προσθήκη στο αιθένιο. Παράγεται σε μεγάλο ποσοστό φθοροκυκλοπροπάνιο: 20 px
3. Παρεμβολή και προσθήκη στο αιθίνιο. Παράγεται σε μεγάλο ποσοστό 3-φθοροκυκλοπροπένιο:
4. Παρεμβολή και προσθήκη στο βενζόλιο. Παράγεται σε μεγάλο ποσοστό 7-φθοροκυκλoεπτατριένιο:
5. Παρεμβολή και προσθήκη στη μεθανάλη. Παράγεται σε μεγάλο ποσοστό εποξυφθοραιθάνιο: 50 px
Πηγές
Κατηγορία:Τριαλαλκάνια Κατηγορία:Οργανικές ενώσεις ιωδίου Κατηγορία:Οργανικές ενώσεις χλωρίου
Μωάμεθ Α΄
Ο Μωάμεθ Α΄ ή Μωάμεθ Τσελεμπή (=φιλόκαλος, κομψός), ή Μεχμέτ Γκιουρεστζή (που σημαίνει παλαιστής), (τουρκ.: Mehmed Çelebi, 1389 – 26 Μαΐου 1421) ήταν ο νεότερος γιος του Σουλτάνου Βαγιαζήτ Α΄.
Βιογραφία
thumb|left|200px|Οθωμανική μινιατούρα του σουλτάνου Μωάμεθ (16ος αι.) Γεννήθηκε το 1388 στην Αδριανούπολη (οι ιστορικοί συμφωνούν ότι δεν υπάρχει ακριβής ημερομηνία γέννησης ) και ήταν ο τρίτος γιος του Σουλτάνου Βαγιαζήτ Α΄ και της Ντεβλέτ Χατούν. Επίσης ήταν αδερφός των Σουλεϊμάν Τσελεμπή, του Ίσα Τσελεμπή και του Μουσά Τσελεμπή με τους οποίους είχε διαμάχες για το ποιος θα επικρατήσει στον θρόνο.
Οθωμανική Μεσοβασιλεία
Μετά τη μάχη της Άγκυρας (1402) στην οποία και έλαβε μέρος και κατά την οποία οι Τούρκοι νικήθηκαν κατά κράτος, ενώ ο Σουλτάνος Βαγιαζήτ συνελήφθη από τον Ταμερλάνο, ο Μεχμέτ Τσελεμπή ανακηρύχθηκε Σουλτάνος της Αμάσειας, ενώ ο αδελφός του, Σουλεϊμάν ηγεμόνευε την Αδριανούπολη (σημερινή Τουρκική πόλη Εντιρνέ), ο δεύτερος αδελφός του Ίσα Τσελεμπή ή Μουσά Τσελεμπή την Προύσα. Τότε ενεπλάκη σε έναν δεκαετή αγώνα εναντίον των αδελφών του και του Ίσα Τσελεμπή για τη διεκδίκηση του σουλτανικού θρόνου. Τελικά κατάφερε να επικρατήσει κερδίζοντας την υποστήριξη των γαζήδων, των Τούρκων εμίρηδων της Μικράς Ασίας και των χριστιανών υποτελών υπό την ηγεσία του Βυζαντινού αυτοκράτορα Μανουήλ Β΄ Παλαιολόγου. Σε αντάλλαγμα αυτής της υποστήριξης ο Μωάμεθ επικύρωσε την παραχώρηση της Θεσσαλονίκης και κάποιων θρακικών πόλεων στο Βυζάντιο, που είχε κάνει ο αδερφός του Σουλεϊμάν το 1403.
Οικογένεια
Σύζυγοι
Παιδιά
Θάνατος
Πέθανε ξαφνικά κατά τη διάρκεια κυνηγίου σε ηλικία 32 ετών στην Αδριανούπολη το 1421, ο δε θάνατός του κρατήθηκε μυστικός επί 40 ημέρες μέχρι να μεταβεί ο διάδοχός του, Μουράτ, στη Προύσα όπου και μεταφέρθηκε και ετάφη, κοντά στο Πράσινο Τζαμί που ο ίδιος είχε χτίσει νωρίτερα. Η βασιλεία του θα μπορούσε να χαρακτηριστεί ως ο αγώνας για την αποκατάσταση της οθωμανικής ισχύος που είχε τρωθεί μετά τη μάχη της Άγκυρας και την εμφύλια σύγκρουση, αγώνας που στο τέλος της βασιλείας του είχε στεφθεί με επιτυχία. Κι όμως ο Σουλτάνος Μεχμέτ Α΄, ωραίος στην όψη, με την επιμελημένη πάντα περιβολή του, υπήρξε ένας από τους ικανότερους Σουλτάνους της Οθωμανικής Αυτοκρατορίας. Αγαπούσε ιδιαίτερα τα γράμματα και τις τέχνες καθώς και τον αθλητισμό και φημίζονταν για την ευθύτητα, την πραότητα, τη μεγαλοψυχία του καθώς και την σταθερή φιλία την οποία και επέδειξε ειδικά προς τους Έλληνες.
Παραπομπές
Κατηγορία:Οθωμανοί Σουλτάνοι
Νικόλαος Παπαλεξόπουλος
Ο Νικόλαος Παπαλεξόπουλος ήταν ιατρός και αγωνιστής της Ελληνικής Επανάστασης του 1821.
Η καταγωγή του ήταν από την επαρχία Άργους. Ήταν αδελφός του Ιωάννη. Ως ιατρός και άριστος επιστήμονας αναδείχτηκε πολύ χρήσιμος στον αγώνα.
Πηγές
Κατηγορία:Έλληνες ιατροί του 19ου αιώνα Κατηγορία:Αγωνιστές του 1821
Άγιος Ιωάννης Εύβοιας
Ο Άγιος Ιωάννης είναι χωριό του Δήμου Κύμης-Αλιβερίου του Νομού Ευβοίας, στην πρώην επαρχία Καρυστίας. Έχει πληθυσμό 896 κατοίκους, σύμφωνα με την απογραφή του 2011. Έχει χαρακτηριστεί ως παραδοσιακός οικισμός της Ελλάδος. Ο Άγιος Ιωάννης (Αγιάννης) μαζί με τον οικισμό Ακτή Νηρέως αποτελούν την Τοπική Κοινότητα Αγίου Ιωάννου. Βρίσκονται 5 με 7 χλμ. βορειοδυτικά του Αλιβερίου. Η κοινότητα Αγίου Ιωάννη έχει δύο ενορίες ( Αγίου Ιωάννη με το ναό του Αγίου Δημητρίου και Κουστουμάλου με το ναό της Μεταμόρφωσης του Σωτήρος) και δύο σχολεία (Δημοτικό-Νηπιαγωγείο). Η τοπική κοινότητα Αγίου Ιωάννη είναι χαρακτηρισμένη ως αγροτικός πεδινός οικισμός, με έκταση 48,468 χμ² (2011).
Πληθυσμός
(σε παρένθεση ο πληθυσμός της τοπικής κοινότητας)
Άγιος Ιωάννης
Για την ίδρυση του Αγίου Ιωάννη υπάρχουν δύο εκδοχές. Κατά την πρώτη εκδοχή, το χωριό στη σημερινή θέση ιδρύθηκε αρχικά στη Μέση Βυζαντινή Εποχή από κατοίκους της παραλίας, που αναζητούσαν ασφάλεια στο εσωτερικό, διότι η θέση αυτή ήταν δασώδης με φυσικά κρησφύγετα. Το κέντρο του χωριού, όπου είναι σήμερα η εκκλησία, προσφερόταν ως τέτοια ικανή αμυντική θέση. Αυτό ίσχυε ακόμα και αν δεν υπήρχε τότε ο Πύργος. Κατά την δεύτερη εκδοχή, το χωριό ιδρύθηκε στα χρόνια της Ενετοκρατίας πιθανότατα τον 15ο αιώνα, ίσως το 1470, αλλά πάντως στα χρόνια της μεγάλης καταστροφής που έφερε στη ζωή των παραλιακών πόλεων ο Ενετοτουρκικός πόλεμος (1463-1479).
Κουστουμάλου
Στα χρόνια της Φραγκοκρατίας περί το 1470 μ.Χ. μετοίκησαν 5-6 οικογένειες βοσκών από το Μαρούσι Αττικής και θεμελίωσαν ποιμενικό οικισμό με το όνομα «Καλοστούμαλο». Πήγαν εκεί για λόγους ασφάλειας και για αναζήτηση βοσκοτόπων. Τα ονόματα τους δε διασώθηκαν, αλλά μεταξύ αυτών, κάποιος λεγόταν Κατσιμεντές. Τα σπίτια τους ήταν μικρά και χαμηλά, χαμόσπιτα, όσο το επέτρεπαν οι Τούρκοι, περίπου 2,50 μέτρα. Μέχρι το 1521 ο οικισμός ονομάζεται «Καλοστούμαλο». Το 1830 όταν τελείωσαν οι εχθροπραξίες με τους Τούρκους το επίσημο όνομα του οικισμού είναι «Κουτσουμάλο» αλλά λανθασμένα συναντάται και ως «Κουτσουμάλι, Κουσουμάλο, Κουσομάλο, Κοστουμάλο, Κουτσουμάλο=κουτσό+ομαλό». Το πρώτο συνθετικό σημαίνει μείωση του δεύτερου συνθετικού. Ομαλό σημαίνει πεδινό, δηλαδή Κουτσουμάλο σημαίνει μικρή πεδινή έκταση. Μετά την άφιξη των Σουλιωτών από το χωριό Μεταμόρφωση Σουλίου, στο όνομα του χωριού έγινε αναγραμματισμός του (τ) και του (σ) και από Κουτσουμάλο ονομάστηκε Κουστουμάλο. Με την ντοπιολαλιά που χρησιμοποιούμε πολύ το (-ου) έγινε Κουστουμάλου. Οι κάτοικοι των γύρω χωριών όμως είχαν άλλη ερμηνεία για το όνομα. Πίστευαν ότι ονόμασαν το χωριό Κουστουμάλου επειδή οι Σουλιώτες είχαν διαφορετική ενδυμασία, δηλαδή κουστούμι+άλλο, άλλη φορεσιά.
Υπάρχει και άποψη οτι οι πρώτοι κάτοικοι ήταν απο το Μαρούσι αττικής με το επώνυμο Κατσιμεντές και φορούσαν κουστούμια
Σερβούνι
Δυτικά του χωριού και σε απόσταση 3 χιλιομέτρων υψώνεται το βουνό Σερβούνι. Το βουνό αυτό έσωσε τους κατοίκους του χωριού από τη φτώχεια και την πείνα την δεκαετία του '40. Οι κάτοικοι του χωριού έβοσκαν τα πρόβατα και έκοβαν ξύλα τα οποία πουλούσαν στο Αλιβέρι και στην Αθήνα. Στους πρόποδες του βουνού οι κάτοικοι είχαν σχηματίσει ελαιώνα ( εξ ου και το όνομα της περιοχής ΕΛΑΙΑ), έναν από τους μεγαλύτερους της περιοχής. Πολλοί κάτοικοι ήταν κυνηγοί, διότι το βουνό ήταν πλούσιο σε θηράματα.
Έθιμα του χωριού
«Μαρία λεν την Παναγιά Μαρία λεν και σένα Αν αρνηθώ την Παναγιά θε να αρνηθώ και σένα»
Όταν έβγαζαν και το τελευταίο ριζικό από το μαστραπά, ακολουθούσε γλέντι και χορός. «Άγιε Θόδωρε καλέ μου και καλέ θαυματουργέ μου. Εκεί στην έρημο, που πας και τις μοίρες συναντάς, αν θα βρεις και τη δική μου, θέλω να τη χαιρετίσεις. Να τις πεις να 'ρθει το βράδυ να θερίσουμε μαζί το στάρι.»
Φεύγοντας έκρυβαν εκεί κάτι δικό τους, π.χ. ένα τσιμπιδάκι. Το πρωί πήγαιναν να το πάρουν και συζητούσαν μεταξύ τους, ποιον είδαν στον ύπνο τους. Πίστευαν ότι αυτόν που είδαν, θα τον έπαιρναν για άντρα τους.
Υπάρχουν και άλλα έθιμα όπως τα Ψυχοκέρια, το Ζώσιμο της Εκκλησίας κ.α.
Διάφορα πράγματα για το χωριό
Στις 16/05/2004 ο Γεώργιος Βουτυρόπουλος έγινε ο πρώτος Έλληνας που ανέβηκε το Έβερεστ (8.848 μ.). Περιέγραψε την επιτυχία του σε εκδήλωση που διοργάνωσε ο Πολιτιστικός Σύλλογος του χωριού το καλοκαίρι του ίδιου έτους
Πηγές
Κατηγορία:Χωριά του νομού Εύβοιας Κατηγορία:Δήμος Κύμης - Αλιβερίου
Ρεμπέκα Ρομέιν
Η Ρεμπέκα Άλιε Ρομέιν (Rebecca Alie Romijn, 6 Νοεμβρίου 1972) είναι Αμερικανίδα ηθοποιός και πρώην μοντέλο μόδας. Είναι γνωστή για το ρόλο της Mystique στις τρεις πρώτες ταινίες των X-Men, και για τον επαναλαμβανόμενο ρόλο της Αλέξις Μιντ στις τηλεοπτικές σειρές Ugly Betty. Ενίοτε χρησιμοποιεί και το όνομα Ρομέιν-Στάμος.
Πρώτα χρόνια
Η Ρομέιν γεννήθηκε στο Μπέρκελεϊ, στην Καλιφόρνια στις Ηνωμένες Πολιτείες. Η μητέρα της, Ελίζαμπεθ (το γένος Κουιζένγκα), είναι καθηγήτρια Αγγλικών ως Δεύτερη Γλώσσα σε Κοινοτικό Κολέγιο, και συγγραφέας σχολικών εγχειριδίων, και ο πατέρας της Τζαπ Ρομέιν, είναι επιπλοποιός. Ο πατέρας της κατάγεται από το Μπάρνεβελντ των Κάτω Χωρών, και η μητέρα της είναι Αμερικανίδα εν μέρει ολλανδικής καταγωγής. Γνώρισε τον πατέρα της Ρομέιν ενώ έμενε στις Κάτω Χώρες σε ένα πρόγραμμα ανταλλαγής εφήβων. Ο παππούς της Ρομέιν από την πλευρά της μητέρας της, ο Δρ. Χένρυ Μπέρναρντ Κουιζένγκα, ήταν πρεσβυτεριανός πάστορας και καθηγητής ιερατικής σχολής. Όταν ρωτήθηκε για το ότι ήταν πάντα όμορφη και εθαμβωτική στο Σόου της Έλεν Ντε Τζένερις, η Ρομέιν αποκάλυψε πως όταν ήταν παιδί στις αρχές της εφηβείας ήταν στην πραγματικότητα ανασφαλές 'δραματικό geek', και ως αποτέλεσμα της απότομης ανάπτυξής της υπέφερε από σκολίωση και πονούσε συνέχεια. Πολλές πηγές λένε πως κάποτε είχε το παρατσούκλι "Ο Χαρούμενος Ξανθός Γίγαντας" λόγω του ύψους των 5 ποδιών και 11 ιντσών (1.80 μ.), αλλά παραδέχθηκε πως έγινε "για αστείο". Ενώ σπούδαζε μουσική (φωνή) στο Πανεπιστήμιο της Καλιφόρνια, στο Σάντα Κρουζ εμπλέχτηκε με το fashion modelling και τελικά μετακινήθηκε στο Παρίσι για πάνω από δυο χρόνια.
Καριέρα
Ανάμεσα σε άλλες δουλειές, η Ρομέιν άρχισε την καριέρα του μόντελινγκ το 1991. Έκανε μόντελινγκ για το Sports Illustrated Swimsuit Issue, Το Μυστικό Της Βικτόρια, μπέμπε, μπύρα Μίλερ Λάιτ, και για την Άννα Μολινάρι στο διάδρομο, μαζί με τις όμοιές της Κλάουντια Σίφερ, Κέιτ Μος, Ναόμι Κάμπελ, Λιντα Εβαντζέλιστα, Σίντι Κρόφορντ, και Κρίστι Τέρλινγκτον. Ήταν επίσης η οικοδέσποινα του Οίκου του Στυλ του MTV από το 1998 μέχρι το 2000. Η Ρομέιν χαρακτηρίστηκε πολλές φορές σε ετήσιες λίστες από τις πιο όμορφες γυναίκες στον κόσμο από δημοσιεύματα όπως το Maxim (2003-2008), AskMen.com (2001-2003, 2005-2006) και FHM (2000-2005). Επίσης εμφανίστηκε ως καλεσμένη στο κινούμενο talk show με τίτλο Διαστημικό Φάντασμα από Ακτή σε Ακτή σε ένα επεισόδιο με τίτλο "Chinatown".
Τον Ιανουάριο του 2007 η Ρομέιν έκανε την πρώτη της εμφάνιση στις σειρές του ABC με τίτλο Άσχημη Μπέτυ. Παίζει την Αλέξις Μιντ, μια τρανς γυναίκα και η αδερφή του πρωταγωνιστικού χαρακτήρα Ντάνιελ Μιντ. Τον Απρίλιο του 2008, ωστόσο, αναφέρθηκε πως η Ρομέιν θα εμφανιζόταν μόνο ως επαναλαμβανόμενος χαρακτήρας στην σεζόν 3 εξαιτίας μιας αλλαγής της κατεύθυνσης από το προσωπικό γραψίματος (ευθυγράμμιση, έτυχε αρκετά, με την εγκυμοσύνη της Ρομέιν, που θα ήταν ασταθής με την ιστορία του χαρακτήρα). Τον Νοέμβριο του 2007 η Ρομέιν έκανε μια εμφάνιση καλεσμένου στις σειρές του ABC με τίτλο Carpoolers, όπου έπαιξε τον πρώην σύζυγο του χαρακτήρα Λέρντ, που παίχθηκε από τον πραγματικό σύζυγο της Τζέρι Ο'Κόνελ.
Εμφανίζεται στην χωρίς πίστωση καμέα στην ταινία του 2011, X-Men: Η Πρώτη Γενιά, και ταυτόχρονα εμφανίζεται ως Τζέσι, μια εργοστασιακή εργάτρια στο σόου δράσης του Adult Swim με τίτλο NTSF:SD:SUV::.
Προσωπική ζωή
Παντρεύτηκε τον ηθοποιό Τζον Στάμος στις 19 Σεπτεμβρίου 1998. Κατά τη διάρκεια του γάμου της, χρησιμοποίησε το όνομα Ρεμπέκα Ρομέιν-Στάμος και στην προσωπική και στην επαγγελματική της ζωή. Το ζευγάρι ανακοίνωσε το χωρισμό του στις 12 Απριλίου 2004, και χώρισαν στις 1 Μαΐου 2005. Από τότε χρησιμοποιεί το κανονικό της όνομα.
Στις 19 Σεπτεμβρίου 2005, η Ρομέιν ανακοίνωσε την σχέση της με τον ηθοποιό Τζέρι Ο'Κόνελ. Παντρεύτηκαν στο ράντσο τους στην Νότια Καλιφόρνια στις 14 Ιουλίου 2007. Στις 28 Ιουλίου 2008, ανακοινώθηκε πως η Ρομέιν ήταν έγκυος Η Ρομέιν και ο Ο'Κόνελ καλωσόρισαν τις δίδυμες κόρες Ντολι Ρεμπέκα Ρόουζ και Τσάρλι Τάμαρα Τούλιπ στις 28 Δεκεμβρίου 2008. Η Ντόλυ είναι από το μικρό όνομα της Ντόλι Πάρτον και το Τσάρλι είναι από τον αδερφό του Ο'Κόνελ.
Κασσάνδρα
Στην ελληνική μυθολογία η Κασσάνδρα, αναφερόμενη και ως Κασάνδρα, ήταν κόρη του βασιλιά της Τροίας Πριάμου και της Εκάβης και δίδυμη αδελφή του Έλενου.
Ο μύθος
Ο θεός Απόλλων έδωσε στην Κασσάνδρα το χάρισμα της μαντικής και ζήτησε τον έρωτά της ως αντάλλαγμα. Η Κασσάνδρα όμως αρνήθηκε. Τότε ο θεός την εκδικήθηκε δίνοντάς της την κατάρα του να μη δίνει κανένας πίστη στις προφητείες της. Το χάρισμα της μαντικής παρέμεινε, όχι όμως της πειθούς.
Μία άλλη παράδοση ερμηνεύει αλλιώς την απόκτηση του προφητικού χαρίσματος από την Κασσάνδρα: όταν ήταν ακόμα παιδί, οι γονείς της τέλεσαν μια τελετή στον ναό του Θυμβραίου Απόλλωνα έξω από τις πύλες της Τροίας και το βράδυ αποχώρησαν αφήνοντάς τη μαζί με τον αδελφό της Έλενο μέσα στον ναό. Την άλλη μέρα πήγαν να πάρουν τα παιδιά και τα βρήκαν να κοιμούνται έχοντας δίπλα τους δύο φίδια που τους έγλειφαν το πρόσωπο. Ο Πρίαμος και η Εκάβη άρχισαν να φωνάζουν και τα φίδια αποτραβήχθηκαν, αλλά είχαν προλάβει, ως όργανα του θεού, να τους δώσουν το χάρισμα της μαντικής. Για την Κασσάνδρα λεγόταν ότι προέλεγε το μέλλον μετά από θεϊκή έμπνευση, όπως η Σίβυλλα και η Πυθία. Από την άλλη, ο Έλενος το έπραττε ερμηνεύοντας τις κινήσεις και τις κραυγές των πουλιών (οιωνοσκοπία).
Η πρώτη από τις συγκεκριμένες προφητείες της Κασσάνδρας που αναφέρονται από τις πηγές ήταν ότι ο Πάρις θα έφερνε καταστροφή στην πόλη, όταν αυτός επέστρεψε για πρώτη φορά στην Τροία, χωρίς να είναι γνωστή η πριγκηπική του ιδιότητα. Αργότερα, όταν έφερε και την Ωραία Ελένη στην πόλη, η Κασσάνδρα είπε πως η απαγωγή αυτή θα προκαλούσε τον αφανισμό της Τροίας, αλλά κανένας δεν την πίστευε. Ήταν η πρώτη που γνώριζε ότι ο πατέρας της επέστρεφε από τον Αχιλλέα με τη σορό του Έκτορα. Η Κασσάνδρα και ο Λαοκόων προσπάθησαν με κάθε τρόπο να πείσουν τους Τρώες να μη βάλουν μέσα στην πόλη τον Δούρειο Ίππο γιατί είχε προφητεύσει την καταστροφή της πόλης. Η Κασσάνδρα τους είπε μάλιστα «καθαρά και ξάστερα» ότι το ξύλινο εκείνο άλογο ήταν γεμάτο με οπλισμένους εχθρούς, αλλά και πάλι δεν έγινε πιστευτή.
Κάποιος Τρωαδίτης ήρωας, ο Ορθυονέας, την είχε ζητήσει σε γάμο δίνοντας την υπόσχεση στον Πρίαμο ότι θα έδιωχνε τους πολιορκητές από την Τροία, αλλά σκοτώθηκε στη μάχη από τον Ιδομενέα.
Μετά την άλωση της Τροίας, η Κασσάνδρα κατέφυγε στον ναό της Αθηνάς. Εκεί έφθασε ο Αίας ο Λοκρός με κακές διαθέσεις. Η Κασσάνδρα αγκάλιασε το άγαλμα της θεάς και ικέτευε έλεος. Ο Αίας την τράβηξε από τα μαλλιά, οπότε το άγαλμα σείσθηκε από τη βάση του. Η Κασσάνδρα βιάστηκε μέσα στο ναό. Οι άλλοι Έλληνες που το είδαν αυτό αγανάκτησαν από τη φοβερή ιεροσυλία, τόσο ώστε είχαν σκοπό να λιθοβολήσουν τον Αίαντα. Τότε ο Αίας βρήκε καταφύγιο στον βωμό της ίδιας θεάς την οποία πριν από λίγο είχε προσβάλει με τη συμπεριφορά του.
Όταν οι κατακτητές μοιράσθηκαν τις γυναίκες των ηττημένων, η Κασσάνδρα έπεσε στον κλήρο του Αγαμέμνονα, ο οποίος την ερωτεύθηκε και την πήρε μαζί του στις Μυκήνες. Στον Αγαμέμνονα του Αισχύλου αυτό συνιστά μια βασική αιτία του εγκλήματος της Κλυταιμνήστρας, καθώς ξεσηκώνεται η ζήλεια της γυναίκας για την ερωμένη και η απέχθεια για τον άνδρα-σύζυγο που ζητά από τη σύζυγο να καλοδεχτεί τη νέα αγαπημένη. Τελικώς η τύχη της ενώθηκε με τη δική του και όταν έφθασαν στις Μυκήνες η Κασσάνδρα και ο Αγαμέμνονας δολοφονήθηκαν από την Κλυταιμνήστρα και τον εραστή της τον Αίγισθο.
Λέγεται ότι η Κασσάνδρα απέκτησε δύο διδύμους γιους με τον Αγαμέμνονα, τον Τηλέδαμο και τον Πέλοπα, που κι εκείνοι σκοτώθηκαν από το σπαθί των δύο εραστών των Μυκηνών.
Και άλλες πόλεις διεκδικούν το επεισόδιο του θανάτου του Αγαμέμνονα και της Κασσάνδρας και σε διάφορες πόλεις λατρευόταν η προφήτισσα άλλοτε με το όνομα Αλεξάνδρα και άλλοτε ως Πασιφάη, μια και τα φανέρωνε όλα. Στις Αμύκλες, για παράδειγμα, πιο κάτω από τη Σπάρτη, είχαν ταυτίσει την Κασσάνδρα με μια τοπική ηρωίδα, την Αλεξάνδρα, και της έστησαν ιερό με το άγαλμά της.
Εξωτερικοί σύνδεσμοι
Κατηγορία:Μάντεις, ονειροκρίτες και οιωνοσκόποι της ελληνικής μυθολογίας Κατηγορία:Τρώες Κατηγορία:Εκφράσεις Κατηγορία:Γυναίκες του Απόλλωνα
Ανοιχτόχρωμο δέρμα στην Ιαπωνική κουλτούρα
Το Μπιχάκου (美白) είναι ένας ιαπωνικός όρος που σημαίνει "όμορφα λευκή" και επινοήθηκε στις αρχές της δεκαετίας του 1900 με την εμφάνιση των προϊόντων λεύκανσης του δέρματος και των καλλυντικών. Ακόμη και στα αρχαία ιαπωνικά χαϊκού υπάρχουν πολλές αναφορές στον όρο αυτό. δεξιά|μικρογραφία|Ο ώμος μιας γυναίκας από το [[Τόκιο, που δείχνει τον χλωμό τόνο του δέρματός της]]
Περίληψη
Μετά την ιαπωνική αποικιακή κυριαρχία στην Ταϊβάν (1895–1945), οι γυναίκες της Ταϊβάν ήταν καταναλωτές ιαπωνικών προϊόντων λεύκανσης δέρματος τον 20ό αιώνα. Η ηπειρωτική Κίνα έχει επίσης γίνει μια μεγάλη αγορά για bihaku από εταιρείες όπως η Shiseido, η Shu Uemura και η SK-II τον 21ο αιώνα. Περαιτέρω επέκταση στις πανασιατικές αγορές μπορεί να αντιπροσωπευτεί από τη συνεργασία της Girls' Generation με τον Dior το 2011 για να διαφημίσουν την κρέμα φωτισμού τους, ελκυστική στους καταναλωτές της Κορεατικής κουλτούρας Wave.
Τα προϊόντα Μπιχάκου είναι ιδιαίτερα δημοφιλή μεταξύ των ώριμων γυναικών. Είναι επίσης δημοφιλείς στις έφηβες και στις εικοσάρες που επιθυμούν να μοιάζουν με τις τραγουδίστριες της ποπ, όπως η Ayumi Hamasaki, και προωθούνται σε πολλά νεανικά περιοδικά μόδας, όπως το Popteen και το S Cawaii!. Τα προϊόντα Bihaku είναι επίσης διαδεδομένα και αποτελούν βασικό στοιχείο σε πολλές νεανικές υποκουλτούρες, όπως τα κορίτσια gyaru και ageha. Η αντίθεση στην ιδέα της ομορφιάς της ανοιχτόχρωμης επιδερμίδας αναπτύχθηκε με την υποκουλτούρα gyaru που ονομάστηκε "ganguro" τη δεκαετία του 1990, η οποία αργότερα εξαφανίστηκε στα τέλη της δεκαετίας του 2000.
Μέθοδοι φωτισμού
Η δημοφιλής μέθοδος του Μπιχάκου είναι η χρήση καλλυντικών που σταματούν την παραγωγή μελανίνης. Παραδοσιακά, το uguisu no fun χρησιμοποιήθηκε για να φωτίσει τον τόνο του δέρματος, αν και σήμερα θεωρείται είδος πολυτελείας. Τα πιο δημοφιλή προϊόντα περιέχουν συχνά sake και πίτουρο ρυζιού, τα οποία περιέχουν κοζικό οξύ.
Για τα καλλυντικά λεύκανσης του δέρματος για χρήση από το κοινό, το Υπουργείο Υγείας, Εργασίας και Πρόνοιας έχει αναγνωρίσει συνδυασμό ενεργών συστατικών. Αυτά είναι κυρίως η αρβουτίνη και το κοτζικό οξύ. Άλλα συστατικά περιλαμβάνουν παράγωγα βιταμίνης C και τρανεξαμικό οξύ. Πολλά από αυτά τα ενεργά συστατικά δρουν μέσω της αναστολής της οξειδάσης της κατεχόλης. Ορισμένοι τύποι κρέμας BB, τα προϊόντα VIORIS λέγεται επίσης ότι έχουν λεύκανση του δέρματος, γεγονός που συμβάλλει στη δημοτικότητα της κρέμας στις ασιατικές αγορές.
Χρησιμοποιούνται επίσης άλλες χημικές ουσίες αποχρωματισμού. Μπορούν επίσης να γίνουν επεμβάσεις αισθητικής αποχρωματισμού δέρματος, αλλά η υπερβολική λεύκανση του δέρματος μπορεί να προκαλέσει μια σειρά προβλημάτων, όπως φλεγμονή του προσώπου. Ιστορικά, τα περιττώματα της Japanese bush-warbler έχουν χρησιμοποιηθεί ως συστατικό σε θεραπείες για τη λεύκανση του δέρματος.
Βιβλιογραφικές αναφορές
Κατηγορία:Ιαπωνικός πολιτισμός Κατηγορία:Κοσμητική Κατηγορία:Ομορφιά και καλλωπισμός Κατηγορία:Πολιτισμός της Ασίας Κατηγορία:Λήμματα που περιέχουν κείμενο στα ιαπωνικά
Ε.Σ.Κ. Αττικής 2010-2011 (Γυναίκες)
'''Α Γυναικών Ε.Σ.Κ.Α. 2010-2011'''
Η κανονική περίοδος της διοργάνωσης διήρκεσε από τις 4 Οκτωβρίου 2010 έως τις 19 Μαρτίου 2012. Η διαδικασία των play-offs ξεκίνησε στις 27 Μαρτίου και ολοκληρώθηκε στις 14 Απριλίου 2011.
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:42%"> 20px|Α Βαθμολογία Κανονικής Περιόδου 20px|Α
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:42%"> 20px|Α Διαδικασία Play-offs 20px|Α
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:25%"> 20px|Α Τελική Κατάταξη 20px|Α
Εξωτερικοί σύνδεσμοι
2010 2011 Γυναικες Αττικη Γυναικες Αττικη Γυναικες
Ντιέγο Φορλάν
Ο Ντιέγο Φορλάν (Diego Forlán Corazo, γεννήθηκε 19 Μαΐου 1979) είναι Ουρουγουανός πρώην ποδοσφαιριστής και νυν προπονητής. Με την εθνική ομάδα της χώρας του αναδείχθηκε σε καλύτερο ποδοσφαιριστή και σκόρερ στο Παγκόσμιο Κύπελλο του 2010.
Τα πρώτα χρόνια
Γεννήθηκε στις 19 Μαΐου 1979 στο Μοντεβιδέο. Ξεκίνησε την καριέρα του από τις παιδικές ομάδες της πατρίδας του Πενιαρόλ και Ντανούμπιο, και αργότερα μετακινήθηκε στην αργεντίνικη Ιντενπεντιέντε, όπου το 1998 έκανε το ντεμπούτο του ως επαγγελματίας.
Μάντσεστερ Γιουνάιτεντ & Βιγιαρεάλ
Το 2002 μετεγγράφη στη Μάντσεστερ Γιουνάιτεντ, όπου δεν κατάφερε να καθιερωθεί και το 2004 έφυγε για την Ισπανία και τη Βιγιαρρεάλ ΚΦ. Στα τρία χρόνια που έμεινε στην ομάδα έκανε εντυπωσιακές εμφανίσεις, βοηθώντας τη Βιγιαρεάλ να προκριθεί για πρώτη φορά στην ιστορία της στους ομίλους του Τσάμπιονς Λιγκ. Για την απόδοσή του του απονεμήθηκε το Χρυσό Παπούτσι για τη σεζόν 2004-05.
Ατλέτικο Μαδρίτης & Εθνική Ουρουγουάης
Το 2007 μετακινείται στην Ατλέτικο Μαδρίτης έναντι 21 εκατ. ευρώ ως αντικαταστάτης του Φερνάντο Τόρρες και συνεχίζει της εντυπωσιακές του εμφανίσεις: τη σεζόν μάλιστα 2008-09 ξανακερδίζει το Χρυσό Παπούτσι σκοράροντας 32 γκολ σε 33 παιχνίδια. Το 2010 ξανακάνει μια φανταστική σεζόν σκοράροντας και τα 2 γκολ της Ατλέτικο Μαδρίτης στον τελικό του Γιουρόπα Λιγκ εναντίον της Φούλαμ (2-1), ενώ οδηγεί την Εθνική ομάδα της χώρας του ως τα ημιτελικά στο Παγκόσμιο Κύπελλο Ποδοσφαίρου 2010 σκοράροντας 5 γκολ (πρώτος σκόρερ διοργάνωσης μαζί με τους Τόμας Μύλερ, Γουέσλεϊ Σνάιντερ και Νταβίδ Βίγια που επίσης πέτυχαν από 5 γκολ), ώστε αναδεικνύεται πολυτιμότερος ποδοσφαιριστής της διοργάνωσης.
Ίντερ - Επιστροφή στην Λατινική Αμερική
Μέτα απο μία μέτρια χρονιά στην Ατλέτικο Μαδρίτης αποχωρεί από τον σύλλογο και εντάσσεται για την σεζόν 2011-12, στην Ίντερ. Πραγματοποιώντας μια κακή χρονιά, αγωνιζόμενος σε 20 παιχνίδια σε όλες τις διοργανώσεις και πετυχαίνοντας μόνο δύο γκολ, αποφάσισαν μαζί με την ομάδα την διακοπή του συμβολαίου του το καλοκαίρι του 2012 και επέστρεψε στη Λατινική Αμερική, για λογαριασμό της Σπορτ Κλαμπ Ιντερνασιονάλ.
Παλαιά Χίντι
Τα Παλαιά Χίντι (χίντι: पुरानी हिंदी, Purānī Hindī) ήταν το νωρίτερο στάδιο της διαλέκτου Χαριμπόλι της γλώσσας Χίντι, και έτσι είναι ο πρόγονος του Σύγχρονου Πρότυπου Χίντι. Ομιλούταν από τους λαούς της ζώνης Χίντι, ειδικά γύρω από το Δελχί, περίπου τον 13ο–15ο αιώνα. Βεβαιώνεται μόνο μια χούφτα βιβλιογραφία, καθώς και μερικά έργα του ποιητή Αμίρ Χουσράου και μερικούς στίχους από τον άγιο των Σούφι Μπάμπα Φαρίντ στο Αντί Γκρανθ. Τα έργα του Καμπίρ, επίσης, μπορούν να συμπεριληθούν, καθώς χρησιμοποιούν μια διάλεκτο σαν τα Χαριμπόλι.
Η γλώσσα τελικά έδωσε τη θέση της στα Ινδουστανικά
Περαιτέρω ανάγνωση
Κατηγορία:Χίντι Κατηγορία:Ινδοάριες γλώσσες
Ενωτική Κίνηση Ευρωπαϊκής Αριστεράς
Η Ενωτική Κίνηση Ευρωπαϊκής Αριστεράς (γνωστή και με το ακρωνύμιο Ε.ΚΙ.Ε.Α.) ήταν ελληνική πολιτική κίνηση που κινούταν στο χώρο της αριστεράς. Ιδρύθηκε στις 31 Οκτωβρίου του 2015 από τα 111 πρώην στελέχη της ΔΗΜΑΡ, που αποχώρησαν από το κόμμα, καταγγέλλοντας την συνεργασία του κόμματος με το ΠΑΣΟΚ, στις βουλευτικές εκλογείς του Σεπτέμβρη 2015. Πρόεδρος της διορίστηκε ο Φώτης Κουβέλης.